**Mór Városi Önkormányzat Képviselő-testületének 20/2021. (V. 3.) önkormányzati rendelete**

**az önkormányzati tulajdonban álló lakások bérletéről szóló 31/2015. (VIII.31.) önkormányzati rendelet módosításáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 2. mellékletében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a következőket rendeli el:

**1. §**

Mór Városi Önkormányzat Képviselő-testületének az önkormányzati tulajdonban álló lakások bérletéről szóló 31/2015. (VIII. 31.) önkormányzati rendelet 50. §-a helyébe a következő rendelkezés lép:

**„50. §**

(1) A Képviselő-testülettől átruházott hatáskörében a Településfejlesztési Bizottság kérelem esetén hozzájárulhat, hogy a bérlő a lakást átalakítsa, korszerűsítse, felmerült költségeit a bérleti díjba beszámíthassa.

(2) A kérelemhez csatolni kell

a) a tájékoztatást a kezdés és a várható befejezés határidejéről,

b) a bérlő által elvégezni kívánt átalakítás költségvetését,

c) a munka jellegétől függően a műszaki leírást és tervet.

(3) A Településfejlesztési Bizottság a hozzá benyújtott iratok alapján 60 napon belül dönt a kérelem tárgyában.

(4) A beszámítás engedélyezése esetén a költségek elszámolására a Településfejlesztési Bizottság döntésének megfelelően a MÓR-HOLDING Kft. megállapodást köt a bérlővel.”

**2. §**

Ez a rendelet a kihirdetését követő napon lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. 05.03. napján kihirdettem.

Dr. Taba Nikoletta

jegyző